খোঁজ নিয়ে জানা গেছে, গত ৬ অক্টোবর দুপুরে মিয়ানমারের রাষ্ট্রদূত উ লুইন ও’কে তলব করার পর গত ১১ অক্টোবর ফের তাকে মন্ত্রণালয়ে আসতে বলা হয়। ১১ অক্টোবর রাষ্ট্রদূত উ লুইন ও’র কাছে সেন্টমার্টিন ইস্যুতে মিয়ানমারের লিখিত জবাবের বিষয়ে জানতে চাওয়া হয়। তিনি জানান, বিষয়টির জন্য মিয়ানমার আন্তরিকভাবে দুঃখিত। কেননা মানচিত্রে সেন্টমার্টিনকে মিয়ানমারের মধ্যে দেখানোর বিষয়টি ভুলক্রমে হয়ে গেছে। মানচিত্রসহ আনুষাঙ্গিক বিষয়গুলো সংশোধন করছে মিয়ানমার। শিগগিরই এ বিষয়ে ঢাকাকে আনুষ্ঠানিকভাবে জানাবে নেপিডো।ঢাকার কর্মকর্তারা সারাবাংলাকে বলছেন, আনুষ্ঠানিক জবাবের জন্য আরও এক সপ্তাহ অপেক্ষা করা হবে। এর মধ্যে কোনো জবাব না এলে যথাযথ পদক্ষেপ নেওয়া হবে।